Sol ich diſen ſvmer lang
Sol ich diſen ſvmer lang·
bekv́mbert ſin mit kinden·
ſo wer ich lieber tot·
des iſt mir min froͤide krank·
ſol ich niht ze den linden·
reigen owe dirre not·
wigē wagē gvgen gagē·
wenne wil es tagen·
mīne mīne trvte mīne
ſwig ich wil dich wagē·

Amme nim das kindelin·
dc es niht enweine·
als lieb als ich dir ſi·
ringe mir die ſw̾e min·
dv maht mich alleine miner ſoꝛgen machē fri·
wigē wagē gvgen gagē·
wenne wil es tagen·
mīne mīne trvte mīne
ſwig ich wil dich wagē·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse